和黄醇甫將行赴范侍郎海棠夜宴八韻
作者：項安世
朝代：宋

paragraphs: 花鬮酒令不須探，但對此花須醉酣。
花頭露重春的的，花樹雲暗天曇曇。
美人醉後欲無力，小婦困來微带慙。
蜀王宮畔客當去，召伯堂前人罷參。
離歌未動酒如海，花徑漸昏雲作龕。
急呼千炬夜光起，緩引百柂春波涵。
照花莫睡共花飲，泥客作詩停客驂。
詩成酒盡花亦落，客子一去天西南。